भारत सरकार

विधि और न्याय मंत्रालय

न्याय विभाग

राज्य सभा

अतारांकित प्रश्न सं. 1237

जिसका उत्तर शुक्रवार 27 जुलाई, 2018 को दिया जाना है

**त्वरित विचारण के लिए न्यायाधीशों और कर्मचारियों की नियुक्तियां**

**1237. श्री रिपुन बोरा :**

क्या **विधि और न्याय** मंत्री यह बताने की कृपा करेंगे कि :

(क) क्या यह सच है कि देश के सभी 24 उच्च न्यायालयों में न्यायाधीशों के 400 से अधिक पद रिक्त हैं;

(ख) यदि हां, तो रिक्त पदों का राज्यवार ब्यौरा क्या है ;

(ग) उच्च न्यायालयों और उच्चतम न्यायालय में भिन्न पदों की रिक्तियों का ब्यौरा क्या है ; और

(घ) मामलों के त्वरित विचारण के लिए न्यायाधीशों और कर्मचारियों की नियुक्ति करने के लिए सरकार के समयबद्ध प्रस्ताव का ब्यौरा क्या है ?

**उत्तर**

**विधि और न्याय तथा कारपोरेट कार्य राज्य मंत्री (श्री पी.पी.चौधरी)**

**(क) से (घ) :**  उच्चतम न्यायालय और उच्च न्यायालयों में न्यायाधीशों के स्वीकृत पद संख्या, कार्यरत पद संख्या और रिक्त पदों को दर्शाने वाला एक विवरण उपाबद्ध है ।

उच्चतम न्यायालय और उच्च न्यायालयों में रिक्तियों का भरा जाना न्यायपालिका और कार्यपालिका के बीच एक सतत् और सहयोगकारी प्रकिया है और इसमें विभिन्न संवैधानिक प्राधिकारी भी सम्मिलित है । अतः, इन रिक्तियों को भरे जाने के लिए कोई निश्चित समय-सीमा सूचित नहीं की जा सकती है ।

जहां तक भारत के उच्चतम न्यायालय में अन्य कर्मचारीवृंद का संबंध है, उच्चतम न्यायालय ने सूचित किया है कि विभिन्न काड़रों में लगभग 300 रिक्तियां हैं । प्रोन्नति/सीधी भर्ती के माध्यम से रिक्तियों को भरे जाने की प्रक्रिया एक सतत् प्रक्रिया है और उच्चतम न्यायालय की रजिस्ट्री, रिक्तियों को भरने के लिए कदम उठा रही है ।

उच्च न्यायालयों में अन्य कर्मचारीवृदों की रिक्तियों का भरा जाना संबंधित राज्य सरकारों और उच्च न्यायालय के अधिकार क्षेत्र में आता है । केन्द्रीय सरकार की मामले में कोई भूमिका नहीं है ।

\*\*\*\*\*\*\*\*\*\*\*\*\*\*\*\***उपाबंध**

**"त्वरित विचारण के लिए न्यायाधीशों और कर्मचारियों की नियुक्तियां" के संबंध में राज्य अतारांकित प्रश्न संख्या 1237 जिसका उत्तर 27 जुलाई, 2018 को दिया जाना है के भाग (क) से (घ) के उत्तर में निर्दिष्ट विवरण ।**

**उच्चतम न्यायालय और उच्च न्यायालयों में न्यायाधीशों की स्वीकृत/कार्यरत पद संख्या और रिक्तियां**

**(** **23.07.2018 को** )

|  |  |  |  |  |
| --- | --- | --- | --- | --- |
|               **क्र.सं.** | **न्यायालय का नाम** | **स्वीकृत पद संख्या** | **कार्यरत पद संख्या** | **स्वीकृत पद संख्या के अनुसार रिक्तियां** |
| **क** | **भारत का उच्चतम न्यायालय** | **31** | **22** | **09** |
| **ख** | **उच्च न्यायालय** |  |  |  |
| 1 | इलाहाबाद | 160 | 91 | 69 |
| 2 | तेलंगाना और आंध्र प्रदेश | 61 | 29 | 32 |
| 3 | बम्बई | 94 | 69 | 25 |
| 4 | कलकत्ता | 72 | 37 | 35 |
| 5 | छत्तीसगढ़ | 22 | 16 | 06 |
| 6 | दिल्ली | 60 | 35 | 25 |
| 7 | गुवाहाटी | 24 | 17 | 07 |
| 8 | गुजरात | 52 | 29 | 23 |
| 9 | हिमाचल प्रदेश | 13 | 08 | 05 |
| 10 | जम्मू-कश्मीर | 17 | 08 | 09 |
| 1 1 | झारखंड | 25 | 17 | 08 |
| 12 | कर्नाटक | 62 | 30 | 32 |
| 13 | केरल | 47 | 35 | 12 |
| 14 | मध्य प्रदेश | 53 | 35 | 18 |
| 15 | मद्रास | 75 | 63 | 12 |
| 16 | मणिपुर | 05 | 03 | 02 |
| 17 | मेघालय | 04 | 02 | 02 |
| 18 | ओडिशा | 27 | 14 | 13 |
| 19 | पटना | 53 | 30 | 23 |
| 20 | पंजाब और हरियाणा | 85 | 50 | 35 |
| 21 | राजस्थान | 50 | 31 | 19 |
| 22 | सिक्किम               | 03 | 02 | 01 |
| 23 | त्रिपुरा | 04 | 03 | 01 |
| 24 | उत्तराखंड | 1 1 | 08 | 03 |
| **कुल** | **1079** | **662** | **417** |

\*\*\*\*\*\*\*\*\*\*\*\*\*\*\*\*